เมื่อวานมีเป็นหวัดแล้วก็มีอาการปวดหัวข้างเดียวกินยาแก้ปวดก็หายแต่พอหมดฤทธิ์ยาก็ปวดอีกเป็นมาวันนี้วันที่2ค่ะ เป็นไมเกรนหรือไข้หวัดธรรมดาค่ะ
สวัสดีค่ะ อาการปวดหัวข้างเดียว อาจจะเกิดจาก-ปวดหัวจากการมีไข้-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์ถ้าไข้ลงแล้วยังมีอาการปวดหัวต่อเนื่อง ร่วมกับมีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์